120 de cetățeni români au depus cereri de azil în Canada în luna iunie a acestui an, cel mai mic nivel lunar înregistrat în 2018.

Față de luna aprilie, scăderea este de aproape 50%.

- Publicitate -



1.070 de cereri de azil au fost depuse de români în Canada de la începutul anului 2018, iar numărul total al cererilor de azil depuse de la ridicarea vizelor pentru români, la 1 decembrie 2017, a ajuns la 1.192.

Cifrele pentru luna iunie sunt importante pentru că, din 5 iunie 2018, cetățenii români care intenționează să călătorească în Canada fără viză pot solicita acordarea eTA numai în baza unui pașaport simplu electronic (cu date biometrice).

La începutul lunii iunie, Canada a anulat toate autorizațiile electronice de călătorie și românilor li s-a impus o nouă cerere eTA dacă aveau pașapoarte biometrice sau obținerea unei vizei, dacă aveau alt tip de pașaport.

- Publicitate -



E însă extrem de probabil ca o bună parte din cei care au depus cereri de azil în iunie să se fi aflat pe teritoriul canadian înainte de anunțarea acestei măsuri.

Cert este că numărul de cereri de azil a intrat pe un trend descedent ceea ce ar trebui să conducă la îndepăratarea amenințării reintroducerii vizelor pentru români.

Foto: Pagina Facebook a Canada Border